*Opis projekta*

**Europski gospodarski prostor (EEA)**

**25 godina jedinstvenog tržišta za blagostanje i razvoj**

**Posljednjih 25 godina Europski gospodarski prostor (EEA) je vodeće jedinstveno tržište na svijetu. Ono spaja 28 zemalja-članica Europske unije i tri članice Europskog gospodarskog prostora i EFTA-e; Norvešku, Island i Lihtenštajn. Tijekom svih ovih godina, radili smo zajedno kao proširena obitelj na izgradnji bolje Europe za više od 520 milijuna naših građana**

Sporazum o Europskom gospodarskom prostoru (*EEA Agreement*) počiva na slobodi kretanja roba, usluga, osoba i kapitala. Uključuje i suradnju u drugim područjima poput istraživanja, tehnološkog razvoja, okoliša i kulture. To znači da su naši građani slobodni kretati se i putovati; poslovati i investirati bez poteškoća; obrazovati se i provoditi najsuvremenija istraživanja u inozemstvu; istovremeno uživajući najsigurniju zaštitu potrošača, najviši standard rada i najčišći okoliš.

Sporazum o Europskom gospodarskom prostoru nadilazi uobičajene sporazume o slobodnoj trgovini te predstavlja dugotrajno partnerstvo kojemu svi pridonose, ali od kojega svi i dobivaju. Predstavlja temelj odnosa između Norveške i Europske unije, koja od 2013. uključuje i Hrvatsku.

Kako bismo obilježili 25. obljetnicu Sporazuma, Norveško veleposlanstvo u Zagrebu će održati seminar kojim ćemo obilježiti naša zajednička postignuća. Naši govornici će –iz svojih različitih perspektiva – objasniti nove mogućnosti i načine suradnje koje otvara Europski gospodarski prostor.

Istovremeno, seminar će se usredotočiti na poboljšanje znanja o Europskom gospodarskom prostoru u javnom sektoru. Još 25 godina nakon što je Sporazum stupio na snagu, susrećemo primjere da javna tijela u zemljama EU često zanemaruju činjenicu da jedinstveno tržište ima više članica, nego što ih ima EU. Zbog toga, vlasti ponekad diskriminiraju građane iz zemalja Europskog gospodarskog prostora (EEA), čime krše načela jednakog postupanja na jedinstvenom tržištu.

Stoga bismo ovim seminarom i ubrzanim tečajem o Europskom gospodarskom prostoru voljeli upoznati hrvatske državne službenike iz svih područja o obuhvatu, ciljevima i implikacijama Sporazuma. To će predstaviti **g.** **Jørn Gloslie, ravnatelj uprave za Europski gospodarski prostor pri Norveškom ministarstvu vanjskih poslova.** Učenjem na primjerima i na zabavan način, nadamo se da ćemo po završetku seminara znanja i vještine sudionika unaprijediti.

Projekt se organizira u suradnji s Državnom školom za javnu upravu.

Simultani prijevod na engleski i hrvatski će biti osiguran.

Molimo potvrdite svoje sudjelovanje slanjem e-maila s naslovom “Prijava na radionicu - EEA” na [maja.dodic@mfa.no](mailto:maja.dodic@mfa.no).

**Europski gospodarski prostor (EEA)**

**25 godina jedinstvenog tržišta za blagostanje i razvoj**

***2. prosinca 2019.***

Domaćin: Nj.E. veleposlanik Haakon Blankenborg

**Program**

*From 09:00 Registracija i kava*

**9:30 Pozdravni govori**

*Nj.E. Haakon Blakenborg, veleposlanik Norveške u Republici Hrvatskoj*

*Nj.E. Risto Piipponen, veleposlanik Finske u Republici Hrvatskoj (tbc)*

*Nj.E. Ognian Zlatev, veleposlanik EU u Republici Hrvatskoj (tbc)*

*g. Gordan Grlić-Radman, ministar vanjskih poslova (tbc)*

Rasprava

**10:00 Europski gospodarski proctor (EEA) – Ubrzani tečaj za Hrvatsku**

*Mr Jørn Gloslie, ravnatelj uprave za Europski gospodarski prostor pri Norveškom ministarstvu vanjskih poslova*

*NASLOV PREZENTACIJE TBC*

Pitanja i odgovori

Kahoot-kviz

**11:15 Buffet-ručak**

*12:00 Završetak*

*Lokacija: Prostor Europske komisije u RH, Augusta Cesarca 4, 10 000 Zagreb, Croatia*

*Simultani prijevod osiguran*