**10995 Državna škola za javnu upravu**

Državna škola za javnu upravu je javna ustanova, upisana u Registar proračunskih korisnika čija je osnovna djelatnost stručno osposobljavanje i usavršavanje državnih dužnosnika, državnih službenika, javnih službenika i zaposlenika u pravnim osobama s javnim ovlastima, izabranih dužnosnika i službenika u tijelima lokalne i područne (regionalne) samouprave te obrazovanje odraslih, a s ciljem trajnog podizanja razine i kvalitete njihovog znanja, vještina i sposobnosti, radi oblikovanja profesionalnog, djelotvornog i učinkovitog javnog sektora koji će pružati pravodobne i kvalitetne javne usluge, u skladu s najboljim općeprihvaćenim standardima. Sredstva za obavljanje djelatnosti Državne škole za javnu upravu osiguravaju se iz državnog proračuna i iz ostalih izvora. Od 1. siječnja 2015.  Državna škola za javnu upravu je u sustavu PDV-a, vezano na stjecanje prihoda od obavljanja djelatnosti na izvoru 31 (vlastiti prihodi). Škola i dalje provodi aktivnosti jačanja kompetencija i usavršavanja službenika, dužnosnika,  rukovoditelja u javnoj upravi, što će pridonijeti i daljnjem jačanju sustava usavršavanja u javnom sektoru Republike Hrvatske. Provedba aktivnosti se odnosi i na projekte planirane i odobrene u ESF Operativni program Učinkoviti ljudski potencijali 2014. - 2020., a odnosi se na 3 projekta iz ESF-a: Razvoj kompetencijskog okvira za zaposlene u javnoj upravi, Uvođenje sustava upravljanja kvalitetom u javnu upravu RH i Povećanje kvalitete javnih usluga kroz modernizaciju i povećanje dostupnosti edukacija za službenike javnog sektora u organizaciji DŠJU.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks  2023  /2022 |
| 10995 | 4.984.122 | 19.396.123 | 15.767.900 | 6.051.350 | 6.008.350 | 81,29 |

|  |  |  |  |  |  |  |
| --- | --- | --- | --- | --- | --- | --- |
| **2401 USTROJSTVO I DIGITALIZACIJA JAVNE UPRAVE** | | | | |  | |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks  2023  /2022 |
| 2401 | 4.984.122 | 19.396.123 | 15.767.900 | 6.051.350 | 6.008.350 | 81,29 |

**Cilj 1. Unaprijediti kvalitetu i učinkovitost izobrazbe**

**Pokazatelji učinka**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pokazatelj učinka |  | Definicija | Jedinica | Polazna vrijednost | Izvor podataka | Ciljana vrijednost  (2023.) | Ciljana vrijednost  (2024.) | Ciljana vrijednost  (2025.) |
| Unaprjeđeni i razvijeni kapaciteti i programi usavršavanja i osposobljavanja DŠJU  sukladno prioritetima  Vlade RH |  | Kontinuirani razvoj i provedba programa stručnog usavršavanja, inovativnih i kreativnih metoda podučavanja te prilagodba edukacijskih programa u slučaju izvanrednih okolnosti ili ograničenja | Broj | 101 | Godišnji plan rada DŠJU za 2022. | 103 | 105 | 110 |
| Uspostavljen sustav kvalitete u djelovanju i provedbi aktivnosti DŠJU |  | Unaprijeđen je sustav praćenja i vrednovanja svih aktivnosti te svih ostalih poslovnih procesa | Broj | 1 | Godišnji plan rada DŠJU za 2022. | 2 | 3 | 5 |
| Pojačane upravljačke  kompetencije dužnosnika na središnjoj i lokalnoj razini |  | Razvijeni i implementirani specijalizirani programi izobrazbe te sve pripadajuće aktivnosti koje za cilj imaju jačanje upravljačkih kompetencija uz uključenje svih relevantnih dionika na središnjoj i regionalnoj razini | Broj | 1 | Godišnji plan rada DŠJU za 2022. | 2 | 3 | 4 |
| Ojačana međunarodna i međuinstitucionalna suradnja |  | Povećana provedba aktivnosti suradnje u okviru europske mreže instituta i škola za javnu upravu, kontinuirano uvođenje novih inicijativa i aktivnosti s ciljem proširenja suradnje sa srodnim domaćim, europskim i međunarodnim institucijama | Broj | 2 | Godišnji plan rada DŠJU za 2022. | 4 | 5 | 5 |

 **A677018 ADMINISTRACIJA I UPRAVLJANJE**

 **Zakonske i druge pravne osnove**

Uredba o nazivima radnih mjesta i koeficijentima složenosti poslova u javnim službama, Temeljni kolektivni ugovor za službenike i namještenike u javnim službama, Odluka o proračunskom okviru za razdoblje 2023.-2025., Sporazum o partnerstvu između RH i EU za korištenje EU strukturnih i investicijskih fondova za rast i radna mjesta u razdoblju 2014. - 2020., Nacionalni program reformi RH 2014.-2020., Operativni program Učinkoviti ljudski potencijali 2014. - 2020., Zakon o ustanovama, Pravilnik o radu Državne škole za javnu upravu

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. | Plan 2024. | Plan 2025. | Indeks  2023  /2022 |
| A677018 | 4.677.822 | 5.022.123 | 5.000.350 | 5.037.350 | 4.994.350 | 99,56 |

Sredstva planirana u okviru ove aktivnosti odnose se na redovno poslovanje Državne škole za javnu upravu. U iznos planiranih sredstava za plaće 14 službenika, ostale rashode za zaposlene i naknade za prijevoz na posao i s posla uključena su povećanja sukladno novom temeljnom  Kolektivnom ugovoru za službenike i namještenike u javnim službama. Od ukupno planiranih sredstava za materijalne rashode, najveći dio se odnosi na: - rashode za energiju u iznosu 390.000 kn (51.762 €). Isti iznos je planiran za sve tri godine i jednak je u odnosu na Tekući plan 2022., a za 80,8% je veći u odnosu na usvojenu Projekciju 2023. zbog višestruko povećanih cijena energenata tijekom 2022.; - rashode za intelektualne usluge u iznosu 200.000 kn (26.545 €) za sve tri godine koji se, najvećim dijelom, odnose se na usluge pravnog savjetovanja zbog sudskih postupaka u kaznenim predmetima; - računalne usluge po ugovorima s dobavljačima za održavanje računovodstvenog programa, urudžbenog i baze DŠJU u iznosu 160.000 kn (21.236 €), - naknade zaštitarskih usluga i usluga čišćenja DŠJU u iznosu 220.000 kn (29.199 €) te - rashode za održavanje zgrade i računalnih programa u iznosu 200.000 kn (26.545 €). Rashodi za nabavu uredske opreme, komunikacijske opreme i opreme za održavanje i zaštitu su planirani na istoj razini kao i u Projekciji 2023., a u manjem iznosu u odnosu na Tekući plan 2022. Rashodi koji se financiraju iz Izvora financiranja 31-vlastiti prihodi odnose se na organizaciju radionica prema narudžbi raznih institucija i najam prostora i opreme.

**A677022 OP UČINKOVITI LJUDSKI POTENCIJALI 2014.-2020.**

 **Zakonske i druge pravne osnove**

Uredba o nazivima radnih mjesta i koeficijentima složenosti poslova u javnim službama, Temeljni kolektivni ugovor za službenike i namještenike u javnim službama, Odluka o proračunskom okviru za razdoblje 2023.-2025. Sporazum o partnerstvu između RH i EU za korištenje EU strukturnih i investicijskih fondova za rast i radna mjesta u razdoblju 2014.-2020., Operativni program Učinkoviti ljudski potencijali 2014.-2020., Strategija razvoja javne uprave za razdoblje 2015.-2020., Akcijski plan Strategije razvoja javne uprave 2015.-2020., Zakon o ustanovama

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. | Plan 2024. | Plan 2025. | Indeks  2023  /2022 |
| A677022 | 306.301 | 13.260.000 | 9.653.550 | 0 | 0 | 72,80 |

Sredstva planirana u okviru ove aktivnosti odnose se na dva (ranije godine su bila tri) projekta koja se financiraju sredstvima iz Europskog socijalnog fonda (ESF), a temeljem Operativnog programa Učinkoviti ljudski potencijali (OP ULJP) 2014.-2020. Provedba sva tri projekta je trebala završiti u 2022. godini zbog čega nisu bili planirani rashodi u usvojenoj Projekciji za 2023. S obzirom na to da su produženi rokovi provedbe za pojedine aktivnosti projekata, a u tijeku je i postupak nabave i ugovaranja za podprojekt A677022.008., većina planiranih aktivnosti se prenosi u 2023. te ukupni rashodi iznose 9.653.550 kn (1.281.246 €).

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2023.) | Ciljana vrijednost  (2024.) | Ciljana vrijednost  (2025.) |
| Udio ukupno apsorbiranih sredstava namijenjenih aktivnostima DŠJU temeljem Ugovora o dodjeli bespovratnih sredstava | Ugovorima o dodjeli bespovratnih sredstava dodijeljena su EU sredstava za provedbu projektnih aktivnosti u nadležnosti DŠJU. Udio apsorbiranih /utrošenih sredstava u direktnoj je vezi s izvršenjem predviđenih projektnih aktivnosti. | Postotak | 88 | Izvješća o provedbi projekata | 100 | 0 | 0 |

**A677028 PROVEDBA PROGRAMA STRUČNOG USAVRŠAVANJA I IZOBRAZBE**

 **Zakonske i druge pravne osnove**

Smjernice ekonomske i fiskalne politike za razdoblje 2022.-2024., Zakon o sustavu strateškog planiranja i upravljanja razvojem Republike Hrvatske, Nacionalna razvojna strategija RH do 2030. godine, Razvojni smjer br. 1., Održivo gospodarstvo i društvo, Strateški cilj br. 3. Učinkovito i djelotvorno pravosuđe, javna uprava i upravljanje državnom imovinom, Provedbeni program Ministarstva pravosuđa i uprave za razdoblje 2021. do2024.: Prioritet 3.3. - Kompetentna, dostupna i učinkovita javna uprava, Mjera 9. - Jačanje učinkovitosti zaposlenih u javnoj upravi kroz razvoj kompetencija u skladu sa prioritetima VRH, Mjera 16. - Djelotvorno upravljanje resursima te odnosima s partnerima i korisnicima usluga

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. | Plan 2024. | Plan 2025. | Indeks  2023  /2022 |
| A677028 | 0 | 1.114.000 | 1.114.000 | 1.179.000 | 1.179.000 | 100,00 |

Od ukupnih sredstava planiranih u okviru ove aktivnosti u iznosu 1.114.000 kn (147.853 €) za 2023., najveći dio (82,1%) u iznosu 915.000 kn (121.441 €) se odnosi na rashode za intelektualne usluge odnosno stručno usavršavanje i izobrazbu zaposlenih u javnoj upravi, na usluge trenera prema ugovorima o autorskom djelu, ugovorima o djelu te ugovorima s dobavljačima za održane edukacije. Računalne usluge su planirane u iznosu 120.000 kn (15.927 €) i odnose se na usluge održavanju IT sustava za prijavu i praćenje usluga za edukaciju.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2023.) | Ciljana vrijednost  (2024.) | Ciljana vrijednost  (2025.) |
| Razvijeni i provedeni programi usavršavanja u skladu s procjenom potreba | Programi usavršavanja se provode kako bi zaposlenici u javnim ustanovama, agencijama i pravnim osobama s javnim ovlastima bili osposobljeni za obavljanje novih poslova | Broj | 94 | DŠJU | 94 | 96 | 97 |
| Razvijeni i provedeni programi za jačanje kompetencija rukovoditelja | Programi za jačanje kompetencija rukovoditelja provode se kako bi svi rukovoditelji bili kompetentni u izvršavanju poslova iz svoje nadležnosti | Broj | 4 | DŠJU | 5 | 6 | 7 |
| Broj osposobljenih trenera | Usavršavanje trenera pridonosi jačanju kompetentnosti trenerske mreže | Broj | 59 | DŠJU | 61 | 63 | 64 |